

**Абай облысы Жарма ауданы Қаратөбе ауылдық округіне қарасты Әди ауылына шектеу іс –шараларын алу туралы**

Абай облысы Жарма ауданы Қаратөбе ауылдық округі әкімінің 2025 жылғы 30 маусымдағы № 5 шешімі

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабының 2 тармағына, Қазақстан Республикасының 2002 жылғы 10 шілдедегі № 339 "Ветеринария туралы" Заңының 10-1 бабының 8) тармақшасына сәйкес және "Қазақстан Республикасы ауыл шаруашылығы Министрлігі ветеринариялық бақылау және қадағалау комитетінің Жарма аудандық аумақтық инспекциясы" мемлекеттік мекеме басшысының 2025 жылғы 30 маусымдағы № 375 ұсыныс хаты негізінде Қаратөбе ауылдық округінің әкімі ШЕШТІ:

      1. Абай облысы, Жарма ауданы, Қаратөбе ауылдық округіне қарасты Әди ауылына ірі қара малдардың бруцеллез ауруына жою жөніндегі ветеринариялық іс-шаралар кешенінің жүргізілуіне байланысты шектеу іс шаралары тоқтатылсын.

      2. Қаратөбе ауылдық округі әкімінің 2024 жылғы 12 қарашадағы №7 "Жарма ауданы Қаратөбе ауылдық округіне қарасты Әди ауылына шектеу іс-шараларын" белгілеу туралы" шешімнің күші жойылсын.

      3. Осы шешімнің орындалуына бақылау жасауды өзіме қалдырамын.

      4. Осы шешім оның алғашқы ресми жарияланған күнінен бастап қолданысқа енгізілсін.

|  |  |
| --- | --- |
| *Округ әкімі* | *Н. Заирбеков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК